pythainlp/thai_wikipedia_clean_20230101 huggingface dataset:
ไอเซ็น เดิมเป็นหัวหน้าหน่วยที่ 5 ของ 13 หน่วยพิทักษ์ แต่ด้วยความต้องการที่จะก้าวพ้นขอบเขตของพลังของยมทูตและยึดครองทุกอย่าง จึงได้วางแผนต่างๆนานาเพื่อชิงโฮเคียคุที่อยู่ในร่างเทียมของคุจิกิ ลูเคีย มาเพื่อนำไปสร้างอารันคาร์ ฮอลโลว์ที่ได้รับพลังของยมทูตและมีดาบฟันวิญญาณเหมือนกับของยมทูตด้วย
ไอเซ็นได้ทำงานอยู่ในหน่วยที่ 5 มาเป็นเวลานาน ขณะนั้นเขาเป็นรองหัวหน้าหน่วยที่ 5 ภายใต้การบัญชาของหัวหน้าหน่วย ฮิราโกะ ชินจิ โดยฮิราโกะได้แต่งตั้งไอเซ็นเป็นรองหัวหน้าเพราะความไม่น่าไว้วางใจและเขารู้สึกรับรู้ถึงอันตรายในตัวไอเซ็น ไอเซ็นได้ทำการทดลองการกลายเป็นฮอลโลว์กับวิญญาณในโซลโซไซตี้อย่างลับๆ จนกระทั่งอุราฮาร่า คิสึเกะได้ค้นพบวิธีการดังกล่าว จึงแกล้งใส่ความให้ลงโทษคิสึเกะจนถูกเนรเทศออกจากโซลโซไซตี้ไปในที่สุด
ในขณะนั้นไอเซ็นได้ร่วมมือกับ อิชิมารุ งิน และ โทเซ็น คานาเมะ โดยเป็นนกต่อให้กับแผนการในครั้งนี้ ต่อมาไอเซ็นได้เลื่อนขั้นเป็นหัวหน้าหน่วยที่ 5 และอิชิมารุได้เลื่อนขั้นเป็นรองหัวหน้าหน่วยที่ 5 และเป็นมือขวาคนสนิทของเขาอีกด้วย แต่ต่อมาอิชิมารุและโทเซ็นได้เลื่อนขั้นเป็นหัวหน้าหน่วยที่ 3 และ 9 ตามลำดับ แต่ถึงกระนั้นก็ยังจงรักภักดีต่อไอเซ็นเหมือนเดิม และเมื่อ ฮินาโมริ โมโมะ ได้เข้ามาเป็นรองหัวหน้าหน่วยที่ 5 เขาก็ไม่เคยคิดว่าเป็นรองหัวหน้าหน่วยที่ 5 เลยนอกจาก อิชิมารุ งิน เท่านั้น
ในขณะนั้นไอเซ็นได้รับ ฮินาโมริ โมโมะ, คิระ อิซึรุ และ อาบาราอิ เร็นจิ เข้ามาในหน่วยที่ 5 โดยรับฮินาโมริ และคิระที่น่าจะใช้การได้ไปเป็นรองหัวหน้าหน่วยที่ 5 ของเขาเอง และหน่วยที่ 3 ของอิชิมารุ แล้วให้อาบาราอิ เร็นจิไปที่หน่วยที่ 11 แทน แต่ภายหลังเร็นจิได้มาเป็นรองหัวหน้าหน่วยที่ 6
หัวหน้าไอเซ็นถูกมือสังหารลึกลับฆ่าตาย จึงทำให้ต้องมีการจับตัวเรียวกะเพื่อสอบสวนถึงการตายของหัวหน้าไอเซ็น แต่ในความเป็นจริงแล้วเขานั้นเป็นคนฆ่า 46 ห้องวังกลางในขณะที่ตามตัวคุจิกิ ลูเคียพบ เพราะต้องการโฮเงียวคุที่อยู่ในร่างวิญญาณของลูเคีย ซึ่งหลังจากที่เขาได้ทำร้ายฮินาโมริและฮิตสึกายะจนบาดเจ็บสาหัสแล้วก็ได้ไปยังเนินโซเคียคุ แล้วก็จัดการคุโรซากิ อิจิโกะ อาบาราอิ เร็นจิ และโคมามูระ ซาจินและได้ลูกแก้ววินาศโฮเงียวคุมาครอบครอง ก่อนที่จะถูกล้อมจับและหลบหนีไปได้จากการช่วยเหลือของเหล่า เมนอสกรังเด้ โดยไปอาศัยอยุ่ที่ฮูเอโกมูนโด้ หรือปราสาทที่เรียกว่าลาสนอเช่ นั่นเอง
ปัจจุบันเป็นหัวหน้าของเหล่าอารันคาร์กำลังเตรียมการใช้โฮเคียคุในการสร้างกุญแจราชันย์ เพื่อไปยังอีกมิตินึงที่มีราชันย์วิญญาณซึ่งเป็นเป้าหมายของตนอยู่ การสร้างกุญแจนี้จะต้องอาศัยวิญญาณจำนวนมหาศาลและสถานที่ที่มีพลังวิญญาณพิเศษซึ่งก็คือเมืองคาราคุระที่พวกอิจิโกะอาศัยอยู่นั่นเอง
ภาคฮูเอโก้ มุนโด้.
ไอเซ็นนั้นต้องการวิญญาณที่อยู่ที่เมืองคาราคุระทุกดวง ในตอนนี้ไอเซ็นสนใจในการพัฒนาการของ อิจิโกะ จึงส่งเอสปาด้าลำดับที่10 ยามี่(0) และลำดับที่ 4 อุลคิโอร่ามาตรวจสอบ หลังจากนั้นอุลคิโอร่าจึงกลับไปรายงานไอเซ็น กริมจอร์ที่ไม่เห็นด้วยกับวิธีการของอุลคิโอร่าจึงฝ่าฝืนคำสั่งนำฟราเชี่ยนของตนเองบุกโจมตีที่เมืองคาราคุระ หลังจากที่กลับไป ฮูเอโก้ มุนโด้จึงถูกไอเซ็นลงโทษและ ได้บอกถึงสถานภาพของพวกอิจิโกะและได้ห้ามกริมจอร์ที่กำลังจะไปจัดการอิจิโกะเองด้วยอารมณ์ส่วนตัว และหลังจากนั้นไอเซ็นได้ส่ง อุลคิโอร่ามาตรวจสอบพลังของอิโนะอุเอะ หลังจากนั้นไอเซ็นก็ได้นำทัพเอสปาด้าชุดใหญ่มาโจมตีที่เมืองคาราคุระ แต่ที่จริงแล้วมันเป็นตัวล่อเพื่อให้ยมทูตไปสนใจ แล้วให้อุลคิโอร่าไปจับตัวอิโนะอุเอะมานั้นเอง ไอเซ็นได้ทดลองพลังของเธอโดยการให้รักษาแขนซ้ายของกริมจอร์ และพลังนี้มีบางสิ่งที่ไอเซ็นต้องการให้ใช้กับโฮเงียคุอยู่ หลังจากนั้นอิจิโกะก็มาบุกโจมตีที่ฮูเอโก้ มุนโด้อย่างที่ไอเซ็นได้คาดการณ์เอาไว้ และไอเซ็นก็ได้บังคับให้อิโนะอุเอะใช้พลังนั้นกับโฮเงียคุและก็เป็นผลสำเร็จมาที่ เมืองคาราคุระ แต่หลังจากนั้นตัวเขาเองก็ได้หายไป ก่อนที่จะมาโผล่อีกครั้งในตอนท้ายๆที่ใกล้จะอวสาน
เฟืองแบบบราวน์
เฟืองแบบบราวน์ คือ การทดลองทางความคิด เกี่ยวกับเครื่องจักรนิรันดร์ ที่เห็นได้ชัดซึ่งตั้งโดย ริชาร์ด ไฟยน์แมน ในการบรรยาย ฟิสิกส์ ณ สถาบันเทคโนโลยีแคลิฟอร์เนีย ในวันที่ 11 พฤษภาคม ค.ศ. 1962 เพื่อเป็นการอธิบาย กฎทางเทอร์โมไดนามิกส์
อุปกรณ์ในการทดลองทางความคิดประกอบด้วยเกียร์ซึ่งมี เฟืองหมุนทางเดียว โดยที่มันสั่นภายใต้ การเคลื่อนที่แบบบราวน์ (เป็นที่มาของชื่อดังกล่าว) ใน heat bath แนวคิดคือว่าการเคลื่อนที่ในทิศหนึ่งจะสามารถเป็นไปได้ตามเฟือง แต่การเคลื่อนที่ในทิศตรงกันข้ามจะถูกกันไว้ เกียร์จึงหมุนด้วยแรงเล็ก ๆ ไปเรื่อย ๆ ในทิศหนึ่งโดยปราศจาก heat gradient ใด ๆ นี่เป็นการหักล้าง กฎข้อที่สองของเทอร์โมไดนามิกส์ ซึ่งเริ่มไว้ว่า "มันเป็นไปไม่ได้สำหรับเครื่องมือใดที่จะทำงานในวัฏจักรหนึ่งโดยรับความร้อนจากระบบ reservoir เดียวและเกิดงานลัพธ์ขึ้น"
ถึงแม้ว่าในตอนแรก เฟืองแบบบราวน์ดูจะสกัดเอางานที่ใช้ได้จากการเคลื่อนที่แบบบราวน์ ไฟนย์แมนแสดงผ่านรายละเอียดข้อโต้แย้งจำนวนหนึ่งว่า การทำงานของมันจะทำลายตัวเอง และในความเป็นจริงจะไม่สามารถสร้างงานใด ๆ ได้ วิธีการง่าย ๆ ที่ทำให้เห็นภาพว่าเครื่องกลดังกล่าวนั้นใช้ไม่ได้ คือ การระลึกว่าเฟืองหมุนทางเดียวก็เป็นไปตามการเคลื่อนที่แบบบราวน์เช่นกัน อันที่จริงแล้วเฟืองจะมีขนาดเทียบได้กับเกียร์และทำตัวตามการเคลื่อนที่ของของขนาดเดียวกัน ดังนั้นเมื่อใดที่เครื่องกลเฟืองไปข้างหน้า มันก็จะไถลไปด้วยเนื่องจากการเคลื่อนที่แบบบราวน์ของเฟือง อย่างไรก็ตาม แนวคิดนี้นำไปสู่การพัฒนามอเตอร์แบบบราวน์ซึ่งสามารถสร้างงานที่เป็นประโยชน์ได้ แต่ไม่ขัดแย้งกับกฎทางเทอร์โมไดนามิกส์
สวนสัตว์(ฟาร์มโชคชัย)
กรัมแมน กัลฟ์สตรีม II
กรัมแมน กัลฟ์สตรีม II  กัลฟ์สตรีม II เป็นเครื่องบินโดยสารขนาดเล็กใช้กันแพร่หลาย ทั้งในเชิงพาณิชย์การทหารและเครื่องบินลาดตระเวน กัลฟ์สตรีม II ได้รับการพัฒนามาจากกัลฟ์สตรีม I และได้เริ่มบินเป็นครั้งแรกในวันที่ 2 ตุลาคม ค.ศ. 1966 โดยบริษัทกรัมแมนได้เริ่มสร้างในวันที่ 17 พฤษภาคม ค.ศ. 1965 หน่วยยามชายฝั่งของสหรัฐฯ ได้สั่งชื้อไปใช้งานโดยกำหนดสัญลักษณ์เป็น วีซี-11 เอ
โรงเรียนอัสสัมชัญ กรุงเทพ
แฮนด์ลี่ย์ เพจ วิคเตอร์
แฮนด์ลี่ย์ เพจ วิคเตอร์ (Handley Page Victor) วิคเตอร์เป็นเครื่องบินเจ๊ตทิ้งระเบิดแบบแรกของอังกฤษ กำหนดการสร้างตามแบบแผนของกองทัพอากาศอังกฤษหลังสงครามโลกครั้งที่สองที่ต้องการเครื่องบินเจ๊ตทิ้งระเบิดที่มีอัตราความเร็วสูง เพดานบินสูง มีขีดความสามารถในการบรรทุกระเบิดได้สูง โดยใช้ระยะทางวิ่งขึ้นร่อนลงตามเท่าที่กองทัพอากาศอังกฤษมีใช้อยู่ เครื่องต้นแบบวิคเตอร์บินเป็นครั้งแรกในวันที่ 13 พฤษภาคม ค.ศ. 1950 และได้ใช้เวลาบินทดสอบและพัฒนาอีก 7 ปี และวิคเตอร์ฝูงแรกก็ได้เข้าประจำการในกองบินทิ้งระเบิดในกองทัพอากาศอังกฤษในวันที่ 1 มิถุนายน ค.ศ. 1957
สนธิสัญญารานตะโบ
สนธิสัญญารานตะโบ  หรือชื่ออย่างเป็นทางการคือ สนธิสัญญาสันติภาพระหว่างบริษัทอินเดียตะวันออกอันทรงเกียรติแลพระเจ้ากรุงอังวะ (Treaty of Peace between the Honorable East India Company and His Majesty the King of Ava)เป็นสนธิสัญญาระหว่างบริษัทอินเดียตะวันออกของอังกฤษกับราชวงศ์โกนบองของพม่า ลงนามในวันที่ 24 กุมภาพันธ์ ค.ศ. 1826 ณ เมืองรานตะโบ ริมแม่น้ำอิรวดี จุดประสงค์เพื่อยุติการสู้รบกันเพื่อแย่งชิงการครอบครองแคว้นอัสสัม สนธิสัญญานี้เป็นผลมาจากการข้อพิพาทระหว่างพม่ากับอังกฤษเหนือชายแดนที่เป็นอินเดียปัจจุบัน พม่าโดนบีบบังคับจากสนธิสัญญานี้ทำให้ต้องสูญเสียดินแดนอัสสัม มณีปุระ ยะไข่ และตะนาวศรี แก่อังกฤษ และยังต้องเสียค่าปฏิกรรมสงครามเป็นจำนวนเงินหนึ่งล้านปอนด์สเตอร์ลิง
เอนยา
เอนยา พาทริเชีย นี วรีไนน์ (Eithne Patricia Ní Bhraonáin) หรือเอนยา (Enya) (17 พฤษภาคม พ.ศ. 2504—ปัจจุบัน) เป็นนักร้อง นักดนตรี และคีตกวีชาวไอร์แลนด์ ผู้ได้รับรางวัลแกรมมี่สี่ครั้ง และเป็นศิลปินเดี่ยวที่มียอดจำหน่ายผลงานเป็นอันดับสูงสุดของไอร์แลนด์ ดนตรีของเอนยาได้รับอิทธิพลจากดนตรีเคลติก และมักจัดเป็นดนตรีนิวเอจ เอนยาร่วมงานกับ นิกกี และโรมา ไรอัน มาอย่างยาวนาน โดยเอนยาเป็นผู้ร้องและเล่นดนตรี นิกกีเป็นผู้อำนวยการผลิต และโรมาเป็นผู้ประพันธ์คำร้อง
คำว่า Enya เป็นการเขียนทับศัพท์ชื่อของเธอในภาษาแกลิก คือ Eithne ตามการออกเสียง โดยมีความหมายว่า แก่นไม้ กับทั้งยังเป็นชื่อนักบุญศาสนาคริสต์ในคริสต์ศตวรรษที่ 5 อีกด้วย
เอนยาเกิดที่ Gweedore, County Donegal ในเขตที่พูดภาษาแกลิกของประเทศไอร์แลนด์ เอนยาเป็นลูกคนที่ 5 จากทั้งหมด 9 คนในครอบครัวนักดนตรี พ่อของเธอเป็นหัวหน้าคณะเต้น ในขณะที่แม่เป็นครูสอนดนตรี เอนยาเข้าร่วมวงดนตรีพื้นบ้าน Clannad ซึ่งพี่น้องและญาติของเธอเป็นสมาชิกในปีพ.ศ. 2523 แต่ออกจากวงในอีกสองปีถัดมาเพื่อเริ่มต้นเป็นศิลปินเดี่ยว เอนยาไปเช่าห้องในบ้านของนิกกี ไรอัน อดีตผู้จัดการของ Clannad ซึ่งทำให้เอนยาได้ร่วมงานกับโรมา ไรอัน นักแต่งเนื้อเพลง ภรรยาของนิกกี อาชีพศิลปินเดี่ยวของเอนยาเริ่มต้นกับการประพันธ์ดนตรีประกอบภาพยนตร์เรื่อง "เดอะฟร็อกพรินซ์" (เจ้าชายกบ) ของเดวิด พุตแนมในปีพ.ศ. 2528 ผลงานต่อมาของเอนยาคือการประพันธ์ดนตรีประกอบซีรีส์ "เดอะเคลต์ส" ของบีบีซีในปีพ.ศ. 2530 ซึ่งดนตรีจากโครงการนี้ได้รับการวางจำหน่ายในอัลบั้ม "Enya" ในปีเดียวกันโดยแอตแลนติกเรคอร์ดส ผลงานนี้ทำให้เอนยาได้เซ็นสัญญาเป็นศิลปินของวอร์เนอร์มิวสิก สหราชอาณาจักร เอนยาประสบความสำเร็จสูงจากอัลบั้ม "Watermark" ในปีพ.ศ. 2531 โดยซิงเกิล "The Orinoco Flow" (ชื่อเพลงมาจากแม่น้ำโอรีโนโก ในเวเนซุเอลา) ขึ้นเป็นซิงเกิลอันดับหนึ่งในสหราชอาณาจักร
ในปีพ.ศ. 2534 อัลบั้มถัดมาของเอนยาคือ "Shepherd Moons" อัลบั้มขึ้นอันดับ 1 ในอังกฤษตั้งแต่สัปดาห์แรกที่วางขาย และอัลบั้มนี้ชนะรางวัลแกรมมี่สาขาอัลบั้มนิวเอจยอดเยี่ยมในปีพ.ศ. 2536 เพลงของเอนยาหลายเพลงจากสามอัลบั้มถูกนำไปประกอบภาพยนตร์ เช่น "L.A. Story" "Toys" "Green Card" และ "Far and Away" ในปีพ.ศ. 2535 อัลบั้ม Enya ถูกนำมาทำใหม่และวางจำหน่ายในชื่อ "The Celts (อัลบั้ม" เอนยาชนะรางวัลแกรมมี่สาขาเดิมอีกครั้งในปีพ.ศ. 2539 กับอัลบั้ม "The Memory of Trees" ปีพ.ศ. 2540 เอนยาออกอัลบั้มรวมผลงานยอดนิยมในชื่อ "Paint the Sky with Stars" ซึ่งมีเพลงใหม่อยู่ด้วยสองเพลง เอนยาปฏิเสธข้อเสนอที่จะประพันธ์ดนตรีประกอบภาพยนตร์เรื่องไททานิกของเจมส์ คาเมรอน มีข้อสังเกตถึงความคล้ายคลึงของดนตรีประกอบภาพยนตร์ไททานิกกับเพลงของเอนยา โดยเฉพาะเพลง "Book of Days" ซึ่งใช้ประกอบภาพยนตร์ "Far and Away"
อัลบั้มถัดมาของเอนยาใช้เวลาถึงห้าปีหลังจาก "Shepherd Moons" ในปีพ.ศ. 2543 อัลบั้ม "A Day Without Rain" ซึ่งชนะรางวัลแกรมมี่อีกครั้ง หลังจากเหตุการณ์โจมตีวันที่ 11 กันยายน เพลง "Only Time" ของเอนยาถูกนำมาประกอบสื่อเกี่ยวกับเหตุการณ์นี้จำนวนมาก อัลบั้ม "Amarantine" ชนะรางวัลแกรมมี่อีกครั้งในปีพ.ศ. 2549
เอนยาทำงานร่วมกับนิกกีและโรมา ไรอันมาอย่างยาวนาน นิกกีเป็นผู้ผลิต ผู้จัดการ และร่วมเรียบเรียงกับเอนยา โรมาเป็นผู้แต่งเนื้อเพลงของเอนยา เสียงในเพลงของเอนยามีลักษณะเฉพาะตัว โดยใช้การอัดเสียงทับเป็นชั้นๆ มีเสียงหลายชนิดเช่นเปียโน ซินธิไซเซอร์ ฮาร์ป ไวโอลิน รวมถึงเสียงของเอนยาเอง มีการใช้เสียงสะท้อน และบางเพลงมีเอฟเฟกต์ของเสียงเอนยานับร้อยเป็นคอรัสด้วย เนื้อเพลงที่เอนยาร้องมีหลายภาษา เช่น ภาษาอังกฤษ แกลิก ละติน รวมถึงภาษาลอกเซียน (Loxian) ซึ่งประดิษฐ์โดยโรมา ไรอัน ใช้ในอัลบั้ม "Amarantine"
แม้ว่าจะมีผู้ชื่นชอบดนตรีของเธอจำนวนมาก แต่ก็มีการวิจารณ์ว่าดนตรีของเอนยานั้นน่าเบื่อหรือชวนให้ง่วง นอกจากนี้เธอยังถูกวิจารณ์ในช่วงหลังถึงความซ้ำซากจำเจ โดยเฉพาะในอัลบั้ม "A Day Without Rain" และ "Amarantine" ซึ่งมีผู้วิจารณ์ว่าไม่มีความแปลกใหม่จากอัลบั้มแรกๆของเธอทั้งที่ใช้เวลาถึงห้าปีในแต่ละอัลบั้ม
เอนยาได้รับรางวัลแกรมมี่สาขาอัลบั้มนิวเอจยอดเยี่ยมสี่ครั้ง
เอนยา พาทริ เชีย นี วรี ไนน
เอนย่า
พิกซี่
ไซคลอป
วิล ไรท์
เมทัลฮีโร่
โตเอะ
สาวบ้านแต้
สาวบ้านแต้ เป็นเพลงประกอบภาพยนตร์เรื่อง สาวบ้านแต้ ฉายในปี พ.ศ. 2511 นำแสดงโดย สมบัติ เมทะนี, สุทิศา พัฒนุช ขับร้องโดย เลิศ ประสมทรัพย์ - ศรีสุดา รัชตะวรรณ แต่งโดย ธรรมนูญ แสงรังษี ในปี พ.ศ. 2502 โดยเป็นเพลงที่มีท่วงทำนองสนุกสนานแบบรำวงภาคอีสาน ต่อมาได้ถูกทำใหม่และขับร้องใหม่อีกหลายครั้ง ทั้งจากศิลปินกลุ่มของ อาร์. เอส. โปรโมชั่น และดนุพล แก้วกาญจน์ ในช่วงต้นทศวรรษที่ 80 หรือแม้แต่ถูกรีมิกซ์มาใส่ในบางช่วงของเพลงฮิปฮอปสมัยใหม่ เป็นต้น
เพลงนี้เคยถูกแต่งเป็นเพลงใหม่ล้อเลียนโดย ขุนแผน ภุมรักษ์ และ ถนอม นวลอนันต์ ชื่อเพลง หนุ่มบ้านตู้
พยัคฆ์เหนือพยัคฆ์
พยัคฆ์เหนือพยัคฆ์  เป็นภาพยนตร์แนวสายลับฉายเมื่อค.ศ. 1983 แสดงนำโดย ฌอน คอนเนอรี กำกับโดย เออร์วิน เคิร์ชเนอร์ ภาพยนตร์ดัดแปลงจากนวนิยาย "ธันเดอร์บอลล์" ของ เอียน เฟลมมิง ซึ่งเคยถูกนำไปดัดแปลงเป็นภาพยนตร์มาก่อนเมื่อปี 1965 ในชื่อเดียวกัน ภาพยนตร์บอนด์เรื่องนี้ไม่ได้สร้างโดย อีออนโปรดักชันส์ แต่สร้างโดยทาเลียฟิล์มของแจ็ก ชวร์ตซ์เมน ร่วมกับ เควิน แมกคลอรี หนึ่งในผู้เขียนเนื้อเรื่อง "ธันเดอร์บอลล์" ต้นฉบับ ร่วมกับเอียน เฟลมมิงและแจ็ก วิตทิงแฮม แมกคลอรียังคงรักษาสิทธิ์ในการสร้างภาพยนตร์จากนวนิยายดังกล่าว หลังจากมีข้อพิพาททางกฎหมายอย่างยาวนาน ย้อนกลับไปตั้งแต่ทศวรรษ 1960
คอนเนอรีกลับมารับบทเป็น เจมส์ บอนด์ ครั้งที่เจ็ดและครั้งสุดท้ายของเขา ตั้งแต่ "007 เพชรพยัคฆราช" เมื่อสิบสองปีก่อน ชื่อเรื่องภาษาอังกฤษของภาพยนตร์ยังอ้างอิงถึงรายงานการประกาศของคอนเนอรีในปี 1971 ว่าเขาจะ "ไม่กลับมา" รับบทเป็นบอนด์อีกแล้ว ขณะกำลังถ่ายทำภาพยนตร์เรื่องนี้ คอนเนอรีมีอายุ 52 ปี ถึงแม้ว่าเขาอายุน้อยกว่า โรเจอร์ มัวร์ นักแสดงผู้รับบทเป็นบอนด์ในภาพยนร์ชุดหลัก สามปี ในภาพยนตร์ บอนด์ในวัยแก่ ถูกเรียกให้กลับมาปฏิบัติการอีกครั้ง เพื่อสืบสวนการโจรกรรมอาวุธนิวเคลียร์สองลูกโดย สเปกเตอร์ ภาพยนตร์ถ่ายทำที่ประเทศฝรั่งเศส, สเปน, บาฮามาสและเอลทรีสตูดิโอส์ในอังกฤษ
"พยัคฆ์เหนือพยัคฆ์" จัดจำหน่ายโดยวอร์เนอร์บราเธอส์เมื่อเดือนตุลาคม ค.ศ. 1983 ได้รับการตอบรับที่ดีจากนักวิจารณ์ โดยชมในเรื่องการแสดงของ คอนเนอรีและเคลาส์ มาเรีย แบรนดาวเออร์ และยังชมว่าภาพยนตร์นั้นสะท้อนอารมณ์ได้มากกว่าภาพยนตร์บอนด์ในช่วงเวลานั้น ภาพยนตร์ประสบความสำเร็จในเชิงพาณิชย์ โดยทำเงิน 160 ล้านดอลลาร์สหรัฐในบ็อกซ์ออฟฟิศ ถึงแม้ว่าจะทำเงินได้น้อยกว่า "007 เพชฌฆาตปลาหมึกยักษ์" ภาพยนตร์บอนด์ที่สร้างโดยอีออน ซึ่งฉายก่อนหน้านี้ในปีเดียวกัน ในปี 1997 สิทธิ์ในการจัดจำหน่ายภาพยนตร์เรื่องนี้ ได้โอนมาสู่ เมโทร-โกลด์วิน-เมเยอร์ ซึ่งเป็นผู้จัดจำหน่ายภาพยนตร์บอนด์ของอีออนในปัจจุบัน โดยบริษัทเป็นผู้ดูแลการจัดจำหน่ายโฮมวิดีโอของภาพยนตร์ ตั้งแต่นั้นเป็นต้นมา
สนธิสัญญาสันติภาพกับญี่ปุ่น
พยัคฆ์มฤตยู 007
พยัคฆ์มฤตยู 007  เป็นภาพยนตร์แนวสายลับฉายเมื่อปี ค.ศ. 1973 เป็นภาพยนตร์เรื่องที่แปดใน ภาพยนตร์ชุด "เจมส์ บอนด์" ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งแรก กำกับโดย กาย แฮมิลตัน อำนวยการสร้างโดย แฮรรี ซอลต์ซแมนและอัลเบิร์ต อาร์. บรอคโคลี ถึงแม้ว่าผู้อำนวยการสร้างต้องการให้ ฌอน คอนเนอรี กลับมารับบทเดิมเป็นบอนด์ หลังแสดงใน "007 เพชรพยัคฆราช" ภาพยนตร์บอนด์ก่อนหน้านี้ แต่เขาปฏิเสธ ทำให้ต้องมีการตามหานักแสดงคนใหม่ เพื่อมารับบทเป็นบอนด์ โดยโรเจอร์ มัวร์ได้รับเลือกและได้เซ็นสัญญารับบทเป็น เจมส์ บอนด์ คนใหม่
ภาพยนตร์ดัดแปลงจากนวนิยายชื่อเดียวกันของเอียน เฟลมมิง เมื่อปี ค.ศ. 1954 โดยมีเรื่องราวเกี่ยวกับเจ้าพ่อค้ายาเสพติดย่านฮาร์เลม รู้จักกันในชื่อ มิสเตอร์บิก วางแผนที่จะแจกจ่ายเฮโรอีนจำนวนสองตันให้ฟรี ๆ เพื่อให้พ่อค้ายาเสพติดคู่แข่งนั้นต้องออกจากธุรกิจไปและทำให้เขากลายเป็นผู้ผูกขาดการค้ายาเสพติดแต่เพียงผู้เดียว มิสเตอร์บิก แท้จริงแล้วคือ ดอกเตอร์ คาแนงกา ผู้เผด็จการของเกาะซานโมนิก เกาะสมมติแห่งหนึ่งในทะเลแคริบเบียนที่เขาแอบปลูกต้นฝิ่นเอาไว้ บอนด์สืบสวนการเสียชีวิตของสายลับอังกฤษสามคน ทำให้พาเขาไปพบกับคาแนงกา ต่อมา บอนด์ติดอยู่โลกของนักเลงกับวูดูและได้ต่อสู้เพื่อหยุดยั้งแผนของเจ้าพ่อค้ายาเสพติด
"พยัคฆ์มฤตยู 007" ฉายในช่วงที่ภาพยนตร์คนผิวดำอยู่ในจุดสูงสุด มีการเหมารวมและเรื่องจำเจปรากฏในภาพยนตร์ เช่น การเหยียดสีผิว, นักเลงผิวดำและรถยนต์ที่มีขนาดใหญ่หรือหรูหราเกินจริง ภาพยนตร์บอนด์ก่อนหน้านี้เน้นที่เรื่องราวของตัวร้ายที่บ้าอำนาจหรือต้องการจะครองโลก แต่ "พยัคฆ์มฤตยู 007" เน้นไปที่การค้ายาเสพติด ซึ่งเป็นแก่นเรื่องทั่วไปของภาพยนตร์คนผิวดำในยุคนั้น ภาพยนตร์ดำเนินเรื่องในศูนย์กลางของวัฒนธรรมแอฟริกัน-อเมริกัน เช่น ย่านฮาร์เลมและเมืองนิวออร์ลีนส์ เช่นเดียวกับ เกาะในแคริบเบียน "พยัคฆ์มฤตยู 007" เป็นภาพยนตร์บอนด์เรื่องแรกที่ โรซี คาร์เวอร์ แสดงโดย กลอเรีย เฮนดรี เป็นสาวบอนด์เชื้อสายแอฟริกัน-อเมริกัน ที่มีความสัมพันธ์โรแมนติกร่วมกับบอนด์ ภาพยนตร์ประสบความสำเร็จในด้านรายได้และได้รับคำชมจากนักวิจารณ์ ภาพยนตร์ยังได้รับการเสนอชื่อในรางวัลออสการ์ สาขาเพลงประกอบยอดเยี่ยม สำหรับเพลง "ลิฟแอนด์เล็ตดาย" แต่งโดย พอลและลินดา แม็กคาร์ตนีย์ และแสดงโดย วิงส์ วงของพวกเขาเอง
เจมส์ บอนด์ (โรเจอร์ มัวร์) ได้รับภารกิจให้ไปตามสืบเกี่ยวกับสายลับ 3 คนที่ถูกสังหารในเวลาไล่เลี่ยกัน จากการตามรอยก็นำบอนด์ไปสู่การเผชิญหน้ากับขบวนการค้ายาเสพติดระดับชาติที่ นำโดย มิสเตอร์บิ๊ก หรือชื่อที่แท้จริงของเขาก็คือ ดร.คานังก้า (Yaphet Kotto) นายกรัฐมนตรีแห่งเกาะซานโมนิค บอนด์จึงต้องทำลายแผนการของพวกมันอีกตามเคย
โรงเรียนตัวอย่างประจำจังหวัดเพชรบุรี (วัดคงคาราม)
โรงเรียนประจำจังหวัดเพชรบุรี
โรงเรียนเพชรบุรี
พระสุวรรณมุนี (ฉุย สุโข)
พระสุวรรณมุนี (ฉุย สุโข) หรือ หลวงปู่ฉุย
ข้อมูลประวัติ.
เกิด วันที่ 20 พฤศจิกายน พ.ศ. 2401 เป็นบุตรของ นายนง นางนก
อุปสมบท พ.ศ. 2421 ขณะอายุ 20 ปี
มรณภาพ วันที่ 28 ธันวาคม พ.ศ. 2466
รวมสิริอายุ 65 ปี 45 พรรษา
วัตถุมงคลที่ได้รับความนิยม.
เหรียญรุ่นแรก สร้างปี 2465 สร้างแจกในโอกาสทำบุญฉลองมณฑปที่ประดิษฐานพระพุทธชินราช ซึ่งเหรียญรุ่นนี้ถือเป็นเหรียญยอดนิยมของวงการ สำหรับเหรียญรุ่นปีพ.ศ. 2467 เป็นเหรียญตาย สร้างพร้อมกับรูปหล่อขนาดเท่าองค์จริง เพื่อประดิษฐานในมณฑป ปลุกเสกโดยหลวงพ่อมงคล และ หลวงพ่อแฉ่ง สำหรับเหรียญรุ่นแรกนี้มีด้วยกัน 2 พิมพ์ คือ พิมพ์โมมีไส้ และพิมพ์โมไม่มีไส้
พุทธคุณที่เล่าสืบทอดกันมา.
พุทธคุณในเหรียญรุ่นนี้เด่นทาง เมตตามหานิยม แคล้วคลาด อยู่ยงคงกระพัน และอยู่ในชุดเบญจภาคี ของพระเครื่องไทยตลอดมา เหรียญของหลวงปู่ฉุยจัดว่าเป็นเหรียญที่หาย่าก
ก่อตั้งโรงเรียน.
หลวงปู่ฉุยได้ก่อร่างสร้างฐานรากที่แข็งแกร่งทางการศึกษาให้ลูกหลานชาวเพชรบุรีได้มีที่สถานศึกษาเล่าเรียนที่มีคุณภาพดี และสร้างบุคคลกรที่ดี คุณประโยชน์แก่ชาติบ้านเมืองสืบไป โดยหลวงปู่ฉุยได้ย้ายโรงเรียนของหลวงพ่อริด จาก วัดพลับพลาชัยที่เปิดการเรียนการสอนมาตั้งแต่ พ.ศ. 2437 ด้วยเหตุว่าวัดพลับพลายชัยคับแคบ มาเรียน ณ วัดคงคารามวรวิหาร เมื่อปี พ.ศ. 2444 โดยตั้งชื่อโรงเรียนว่า "โรงเรียนบำรุงไทย " ภายหลังโรงเรียนบำรุงไทยได้เปลียนเป็นชื่ออื่นเรื่อยมาและและกิจการด้านการเรียนการสอนได้เจริญรุดหน้าเป็นลำดับ สถานที่ของโรงเรียนในวัดคงคารามวรวิหารคับแคบเกินกว่าจะขยายฐานการศึกษาให้ใหญ่โตได้ จึงได้ย้ายโรงเรียนจากวัดคงคารามวรวิหารมาตั้ง ณ บริเวณวัดร้างเชิงเขาวัง (พระนครคีรี) ด้านทิศใต้ โดยตั้งในพื้นที่ของวัดป่าแก้ว วัดโคกมะกูด วัดช้างน้อย พื้นที่บางส่วนของวัดพระพุทธไสยาสน์ (วัดพระนอน) วัดช้างใหญ่ (วัดช้าง) และวัดถ้ำแก้ว ได้เปลียนชื่อเป็น "โรงเรียนพรหมานุสรณ์จังหวัดเพชรบุรี"ตั้งแต่บัดนั้นเป็นต้นมา
หลวงพ่อแดง รัตโต
พระครูพินิจสุตคุณ (ทองสุข อินฺทโชโต)
พระครูพินิจสุตคุณ เป็นหนึ่งในพระเกจิอาจารย์จากเมืองเพชร มีนามเดิมว่า สุข นามสกุล ดีเลิศ เกิดวันที่ 19 พฤษภาคม พ.ศ. 2420 ตรงกับวันศุกร์ ขึ้น 9 ค่ำ ปีฉลู บิดาชื่อนายจู มารดาชื่อนางทิม กำเนิด ณ บ้านทับใต้ ตำบลหินเหล็กไฟ แขวงเมืองเพชรบุรี ในสมัยรัชกาลที่ 5 มีพี่น้องร่วมท้องเดียวกัน 6 คน
เมื่ออายุ 9 ปี ได้เข้าเรียนหนังสือที่วัดโพธิ์ อำเภอบ้านลาด โดยเป็นศิษย์เจ้าอาวาส หลวงพ่อก็เล่าเรียนจนอ่านออกเขียนได้ และยังได้เรียนหนังสือขอมและบาลี หลวงพ่อยังรักการต่อสู้ รักในวิชาหมัดมวย กระบี่กระบอง กระทั่งภายหลังได้มีลูกศิษย์ในวิชาเหล่านี้หลายคน
ต่อมา เมื่ออายุ 15 ปี ย้ายไปอยู่ที่บ้านเพลง จังหวัดราชบุรี เป็นระยะหลวงพ่อเป็นวัยรุ่น หนุ่มคนอง จึงชอบเที่ยวเตร่คบเพื่อน ไม่ค่อยอยู่ติดบ้าน ชอบไปแสดงลิเก ละคร โขนหนัง จนขนาดเป็นครูสอนผู้อื่นได้ ครั้นเมื่อเบื่อการแสดง ลิเก ละคร ฯลฯ ก็เที่ยวเตร่ไปโดยไม่มีจุดหมาย จนไปคบพวกนักเลงอันธพาล จึงกลายเป็นนักเลงอันธพาล และในที่สุดเป็นอาชญากรสำคัญในย่านเพชรบุรี ราชบุรี และสมุทรสงคราม ต้องคอยหลบนี้อาญาบ้านเมือง ซุกซ่อนอยู่ในป่าด้วยความลำบากยากแค้น ครั้นหนึ่งหลบหนี้เข้าไปในป่าจนไม่ได้กินอาหารเลย 3 วัน ตอนนี้เองได้สำนึกตัวได้ว่าตนได้ดำเนินชีวิตผิดทางเสียแล้ว ถ้าไม่กลับตัวย่อมจะได้รับความทุกข์ทรมารทั้งกายและใจ จึงตัดสินใจเล็ดลอดเข้าอุปสมบท ซึ่งขณะนั้นมีอายุได้ 32 ปี
หลวงพ่อบวช ครั้งนั้น ตรงกับวันที่ 12 กรกฎาคม พ.ศ. 2452 ณ วัดปราโมทย์ ตำบลโรงหวี อำเภอบางคนฑี จังหวัดสมุทรสงคราม โดยมีหลวงพ่อตาด วัดบางวังทองเป็นพระอุปัชฌาย์ เมื่ออุปัชฌาย์ได้จำพรรษาอยุ่ที่วัดปราโมทย์ 4 พรรษา แล้วไปอยู่วัดแก้ว 2 พรรษา จังหวัดราชบุรี และไปอยู่วัดใหม่ 1 พรรษา ต่อจากนั้นก็ออกธุดงค์ไปกับสามเณรจันทร์ (พระครูจันทร์ ธมฺมสโร) เจ้าอาวาสวัดมฤคทายวัน) หลังจากธุดงค์ไปหลายจังหวัดแล้ว ในที่สุดก็มาถึงตำบลบางเก่า อำเภอชะอำ ขณะนั้นพอดีวัดโตนดหลวงขาดสมภาร ชาวบ้านไปพบหลวงพ่อก็เกิดเลื่อมใส จึงนิมนต์ไปอยู่วัดโตนดหลวง เพื่อให้ดำรงตำแหน่งเจ้าอาวาส เมื่อ พ.ศ. 2448 หลวงพ่ออายุได้ 38 ปี
หลวงพ่อได้บำเพ็ญประโยชน์ต่อพระศาสนาและบ้านเมืองหลายด้าน เช่น บูรณะวัดโตนดหลวงเดิม ซึ่งชำรุดทรุดโทรมให้ดีขึ้น ทั้งมีเมตตาจิตสร้างวัดช้างแทงกระจาด วัดท่าขาม และวัดเขาลูกช้าง ในด้านการศีกษาก็ได้ช่วยสร้างอาคารเรียนให้ 3 ครั้ง ในที่สุดก็ได้สมณศักดิ์เป็นพระครูพินิจสุตคุณ
เรื่องอารมณ์ขัน.
คุณประสิทธ์ พ่วงพี ได้พบกับหลวงพ่อที่วัดเพรียง ซึ่งนิมนต์หลวงพ่อปลุกเสกวัตถุมงคลเพื่อหาเงินสร้างโรงเรียน เมื่อปี พ.ศ. 2498 คุณประสิทธิไปหาหวงพ่อให้กระหม่อม พร้อมด้วยผู้สนใจอีกหลายคน เมื่อหลวงพ่อปลุกเสกเสร็จแล้ว ได้พูดกับผุ้ที่ไปชุมนุมอยู่รอบ ๆ ตัวหลวงพ่อว่า “อย่าเชื่อฉันให้มากนักนะ ฉันมันบ้า ๆ อยู่” หลวงพ่อพูดพร้อมกับหัวเราะหึ ๆ ทำให้ทุกคนทั้งขบขันและทั้งยิ่งศัรธาในความถ่อมตนของท่าน
หลวงพ่อเพียบพร้อมทั้งคุณธรรมและความรู้หลายอย่าง เช่นมีความรู้ในทางแพทย์แผนโบราณ และยังมีความขลังทางวิชาไสยาศาสตร์มาก จนมีผู้เลื่อมในนับถืออยู่ทั่วไป มีข้าราชการชั้นผู้ใหญ่ของประเทศนับถือเป็นจำนวนมาก เท่าที่สืบได้ พลเอกพระยาพหลพลพยุหเสนา ได้เคยไปลงกระหม่อม พ.อ.พระยาศรีสรุสงคราม ได้ไปให้ลงกระหม่อม และนิมนต์ไปร่วมปลุกเสกแหวนมงคล 9 และพระกริ่งยอดหมุด ณ พระอุโบสถวัดราชบพิธ ร่วมกับอาจารย์คนสำคัญรวม 18 องค์ เมื่อปี พ.ศ. 2495 และทางกองทัพบกได้นิมนต์ไปประพรมพระพุทธมนต์ และปลุกเสกเครื่องรางของขลัง ให้แก่ทหารในคราวสงครามอินโดจีน ครั้งสุดท้ายได้นิมนต์ไปปลุกเสกพระเครื่องในงานฉลอง 25 พุทธศตวรรษ
ของขลังของหลวงพ่อ.
ที่ขึ้นชื่อลือชา มีดังนี้
ภาคอภิณญาของหลวงพ่อ ครั้งหนึ่ง ณ วัดท่าขาม มีคนมาขอยาต้มจากหลวงพ่อ บังเอิญยาต้มขนานนั้นต้องลงพระเจ้า 5 พระองค์ในใบมะกาด้วย แต่ใบมะกามาก ท่านจึงให้พระเณร และศิษย์ช่วยกันลง คณะศิษย์และพระเณรก็ช่วยกันลงทีละใบ ท่านรำคาญจึ่งเอ่ยว่า “ลงอย่างนี้เมื่อไรจะหมด เรียงซ้อน ๆ มาข้าลงเอง ลูกศิษย์ก็ช่วยเรียงใบมะกาซ้อน ๆ กันประมาณ 10–20 ใบ ท่านลงใบเดียว แต่ปรากฏว่าใบล่าง ๆ ทุกใบติด นะ โม พท ธา ยะ ทั้งหมด
ลูกศิษย์ที่เคยเรียนวิชาจากท่าน.
หลวงพ่ออุ้น วัดตาลกง,หลวงพ่อตัด วัดชายนา, หลวงพ่อหวล ยติธัมโม วัดนิคมวชิราราม, หลวงพ่อพาน วัดโป่งกระสัง, หลวงพ่อยิด จันทสุวัณโน วัดหนองจอก, หลวงพ่อจันทร์ ธัมมสโร วัดมฤคทายวัน, หลวงพ่อนิ่ม มังคโล วัดเขาน้อย, หลวงพ่อแผ่ว วัดโตนดหลวง, หลวงพ่อย้อน วัดโตนดหลวง, หลวงพ่อทองศุข วัดสะพานสูง, ลป.ฟัก วัดนิคมประชาสรรค์ (ทุกท่านมรณภาพแล้ว)
ที่ยังมีชีวิตอยู่รูปเดียวคือ หลวงพ่อเฮง วัดห้วยทรายใต้ (หลวงพ่อทองศุขบวชให้ปี พ.ศ. 2499)
หลวงปู่ฉุย
หลวงปู่ฉุย วัดคงคารามวรวิหาร
พระสุวรรณมุนี (ฉุย สุขภิกขุ)
หลวงพ่อทองสุข วัดโตนดหลวง
หลวงพ่อทองสุข
หลวงพ่อแดง วัดเขาบันไดอิฐ
สมเด็จเจ้าแตงโม
สมเด็จพระสังฆราช (แตงโม)
สมเด็จพระสังฆราช (แตงโม)มีนามเดิมว่า ทอง ชาติภูมิ ประสูติที่บ้านหนองหว้า ตำบลหนองขนาน อำเภอเมือง จังหวัดเพชรบุรี
เป็นศิษย์วัดใหญ่สุวรรณาราม จังหวัดเพชรบุรี ต่อมาได้บรรพชาเป็นสามเณร ณ วัดนี้ ท่านได้เล่าเรียนหนังสือไทย ขอม และคัมภีร์สรรพวิชาต่างๆ ทั้งพระปริยัติธรรมและพระไตรปิฎกจนแตกฉาน สิ้นภูมิปัญญาแห่งครูอาจารย์ในเมืองเพชรบุรี ทั้งยังสามารถเทศนาได้อย่างไพเราะจับใจ มีชื่อเสียงยิ่งนัก อาจารย์เห็นว่าควรจะส่งสามเณรแตงโมให้ได้เล่าเรียนสูงยิ่งขึ้นต่อไปอีก จึงพาเดินทางไปยังพระนครหลวง ฝากฝังไว้ ณ สำนักอาจารย์ที่มีชื่อเสียงแห่งหนึ่ง
สามเณรแตงโมนั้นมีวิริยะอุตสาหะมิท้อถอย เล่าเรียนจนเจนจบสามารถทรงไว้ซึ่งพระไตรปิฎก ต่อมาเมื่ออุปสมบทแล้วได้เล่าเรียนในแขนงวิชาไตรเพทางคศาสตร์คัมภีร์เวทมนตร์คาถา สรรพวิชาอคมต่างๆ และวิชาช่างอีกด้วย
จำเนียรการผ่านมา ท่านก็เจริญในวิทยาการมีความรู้ความสามารถเป็นอเนกปริยาย และได้รับพระมหากรุณาธิคุณจากพระมหากษัตริย์ ทรงสถาปนาให้ท่านเป็นพระราชาคณะที่"พระสุวรรณมุนี" ตามนามเดิมของท่านว่า ทอง และยังมีหน้าที่ถวายอักษรและสรรพวิทยาการแด่พระราชโอรสพระราชนัดดา แห่งพระมหากษัตราธิราชอีกด้วย นับได้ว่าท่านเป็นพระเถระที่สำคัญองค์หนึ่งแห่งกรุงศรีอยุธยา
ในลำดับต่อมาท่านก็ได้รับความเคารพจากพระมหากษัตริย์ยิ่งขึ้น เมื่อตำแหน่งสมเด็จพระสังฆราชว่างลง พระองค์จึงได้ทรงสถาปนาพระสุวรรณมุนี ให้มีสมณศักดิ์สูงขึ้นเป็นสมเด็จพระสังฆราช สกลสังฆปริณายก และท่านก็ดำรงตำแหน่งสังฆราชแต่นั้นสืบมา
ดังได้กล่าวมาแล้วว่าสมเด็จฯท่านเป็นผู้มีกตัญญูกตเวทิตาธรรมสูง จึงได้มาบูรณปฏิสังขรณ์วัดใหญ่ฯอุทิศให้อุปัชฌาย์อาจารย์ และในคราวครั้งเดียวกันนี้เอง ท่านยังมาสร้าง"วัดหนองหว้า" อุทิศให้โยมมารดา และยังได้ทำศพโยมมารดาที่นั่นด้วย ที่วัดหนองหว้านี้ยังมีบานประตูอุโบสถแบบเดียวกันกับบานประตูวัดใหญ่ฯหลงเหลืออยู่แต่เพียงบานเดียว เพราะวัดนี้ได้ร้างอยู่คราวหนึ่ง บานประตูจึงถูกทอดทิ้งกรำแดดกรำฝน
การกลับเพชรบุรี.
ท่านก็ได้กลับมาปฏิสังขรณ์วัดใหญ่สุวรรณาราม นับเป็นการปฏิสังขรณ์ครั้งใหญ่ที่สุดครั้งหนึ่ง แล้วก็กลับไปกรุงศรีอยุธยา ปรากฏว่าในแผ่นดินสมเด็จพระเจ้าเสือนั้นสมเด็จพระสังฆราชได้ไปช่วยเป็นแม่กองก่อสร้างมณฑปพระพุทธบาทสระบุรีขึ้นใหม่ ให้มียอดเป็นห้ายอดด้วยของเดิมมีเพียงยอดเดียวทั้งยังทรุดโทรมมาก ดังมีข้อความปรากฏอยู่ในพระราชพงศาวดารเป็นใจความว่า;
“ในปีมะเมีย จัตวาศกนั้น ทรงพระกรุณาดำรัสให้ช่างต่ออย่างพระมณฑปพระพุทธบาท ให้มีห้ายอด ให้ย่อเกล็ดบานแถลงแลยอดแทรกด้วย นายช่างต่ออย่างแล้วเอาเข้าทูลถวาย จึงมีพระดำรัสสั่งให้ปรุงเครื่องบนมณฑปตามอย่างนั้นเสร็จ จึงเสร็จพระราชดำเนินโดยขบวนพยุหยาตราชลมารค สถลมารคขึ้นไปนมัสการพระพุทธบาท ตามอย่างพระราชประเพณีมาแต่ก่อน แล้วทรงพระกรุณาให้ช่างพนักงานจัดการยกเครื่องบนพระมณฑปพระพุทธบาท
ขณะนั้นสมเด็จพระสังฆราชตามเสด็จขึ้นไปช่วยเป็นแม่กองด้วย สมเด็จพระเจ้าอยู่หัวมีพระทัยปราโมทย์ยิ่งนักจึงทรงพระกรุณามอบการทั้งปวงถวายให้สมเด็จพระสังฆราชเป็นแม่กองแล้วก็เสด็จยังกรุงเทพพระมหานคร”
สมเด็จพระสังฆราชได้ควบคุบการก่อสร้างฉลองพระเดชพระคุณพระมหาบพิตรสมภารเจ้า จนสามารถยกเครื่องบนพระมณฑปทั้งห้ายอด เสร็จทันเสด็จขึ้นไปนมัสการพระพุทธบาท แต่การตกแต่งภายใน เช่น ปิดกระจกนั้นยังไม่ทันเสร็จ ดังข้อความในพระราชพงศาวดารมีว่า;
“ฝ่ายนายช่างกระทำการมณฑปพระพุทธบาทยกเครื่องบนแล้ว จึงจับการปูนและการรักต่อไป แลการทอง การกระจกนั้นยังมิได้สำเร็จ”
เรื่องราวของท่าน ปรากฏว่าได้เล่าสืบต่อๆกันมาหลายชั่วอายุคนแล้ว ทำนองตำนาน พระยาปริยัติธรรมธาดา (แพ ตาละลักษมณ์) ได้เขียนไว้ในเรื่อง"ตำนานเมืองเพชร" พิมพ์เมื่อ พ.ศ. ๒๔๖๔ โดยได้ฟังจากท่านผู้เฒ่าผู้แก่ และสมภารจ้อย"วัดหนองกะชอง" (หนองกาทอง) นับได้ว่าท่านเจ้าคุณพระปริยัติธรรมธาดาเป็นท่านแรกที่เขียนประวัติสมเด็จพระสังฆราช (แตงโม) ไว้เป็นหลักฐาน
ประวัติในตำนานเมืองเพชร.